system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Grazia Deledda?
assistant
Grazia Deledda () a fost o scriitoare italiană, laureată a Premiului Nobel pentru Literatură în anul 1926.

Motivația Juriului Nobel 

"...pentru scrierile sale de inspirație idealistă în care, cu o plastică claritate, zugrăvește viața de pe insula ei natală și pentru profunzimea și simpatia cu care se ocupă de problemele omenești în general ".

Date biografice 
Grazia Deledda s-a născut în localitatea Nuoro din Sardinia într-o familie de mici proprietari. Începe să scrie la 16 ani, dedicându-se literaturii și publicând prima carte de povestiri în anul 1890 ("În azur"). Spontaneitatea și intuiția compensează absența culturii teoretice (scriitoarea a fost autodidactă) iar puterea de muncă, neobișnuită, s-a concretizat în peste 50 de cărți, marea majoritate romane, scrise în mai puțin de cincizeci de ani. În 1890, căsătorindu-se cu un înalt funcționar de stat se stabilește definitiv la Roma. Marea popularitate de care s-a bucurat în timpul vieții se datorează deopotrivă numărului mare de cărți publicate și impactul  pe care romanele sale, de factură realistă cu puternice accente lirice l-au avut cu gustul cititorului italian din epocă.

Opera 
 
 În azur (1890)
 Steaua Orientului (1891)
 Amor regal (1892)
 Floarea Sardiniei (1892)
 Povestiri sarde (1894)
 Suflete cinstite (1895)
 Tentațiile (1895)
 Calea răului (1896)
 Peisaje sarde -poezii- (1896)
 Comoara (1897)
 Oaspetele (1898)
 Dreptatea (1899)
 Bătrânul din munți (1900)
 Elias Portolu (1900)
 După divorț (1902)
 Cenușă (1903)
 Nostalgii (1905)
 Jocurile vieții (1905)
 Iedera (1906)
 Amoruri moderne (1907)
 Umbra trecutului (1907)
 Bunicul (1908)
 Stăpânul nostru (1910)
 Până la hotar (1911)
 Clarobscur (1912)
 Porumbeii și ulii (1912)
 Trestii în vânt (1913)
 Vina altuia (1914)
 Marianna Sirca (1915)
 Copilul ascuns (1916)
 Forul din pădurea de măslini (1918)
 Întoarcerea fiului (1919)
 Fetița furată (1919)
 Mama (1919)
 Tovărăși proaste (1921)
 Sonetul solitarului (1921)
 Dumnezeul celor vii (1922)
 Flautul în pădure (1923)
 Dansul colierului (1924)
 La stânga (1924)
 Fuga în Egipt (1925)
 Sigiliul dragostei (1926)
 Annalena Bilsini (1927)
 Bătrânul și copilul (1928)
 Casa poetului (1930)
 Țara vântului (1931)
 Soare de vară (1933)
 Digul (1934)
 Cedrul de Liban (1936)

Note

Bibliografie 
Attilio Momigliano, Intorno a Grazia Deledda, in Ultimi studi, Firenze, La Nuova Italia, 1954.
Emilio Cecchi, Grazia Deledda, in Prosatori e narratori, in Storia della letteratura italiana, Il Novecento, Milano, Garzanti, 1967.
Antonio Piromalli, Grazia Deledda, Firenze, La Nuova Italia, 1968.
Natalino Sapegno, Prefazione a Romanzi e novelle, Milano, Mondadori, 1972.
Giulio Angioni, Grazia Deledda, l'antropologia positivistica e la diversità della Sardegna, in Grazia Deledda nella cultura contemporanea, Nuoro, 1992, 299-306; Introduzione, Tradizioni popolari di Nuoro, Bibliotheca sarda, Nuoro, Ilisso, 2010.

Legături externe 

 Grazia Deledda primește Premiul Nobel, Adevarul, 22 mar 2009 
 Grazia Deledda – Autobiography
 Deledda opera omnia 

Nașteri în 1871
Decese în 1936
Laureați ai Premiului Nobel pentru Literatură
Laureați italieni ai Premiului Nobel
Scriitori italieni din secolul al XIX-lea
Femei laureate ale Premiului Nobel
Scriitori italieni din secolul al XX-lea
Scriitoare din secolul al XIX-lea
Scriitoare din secolul al XX-lea
Oameni din Sardinia